આધાર કાનૂનને વિત્ત વિધેયક બનાવવાના પ્રશ્ન પર સરકારે કહ્યું કે, આ કાનૂનનો ઉદ્દેશ્ય લક્ષિત લોકો સુધી આર્થિક સબસિડી પહોંચાડવા માટેનો છે. તેથી તે વિત્ત વિધેયક જ હતું. આ માટે સ્પીકરે જ તેનું પ્રમાણપત્ર પણ આપ્યું હતું. આ પ્રમાણપત્રમાં સ્પષ્ટ કરવામાં આવ્યું હતું કે આ વિધેયકને વિત્ત વિધેયક જાહેર કરવામાં આવ્યું છે. સુપ્રીમ કોર્ટે વર્ષ ૨૦૧૩માં જાહેર કર્યું છે કે જો સ્પીકર કોઈ વિધેયકને વિત્ત વિધેયક જાહેર કરે તો તેને માન્ય રાખવામાં આવે. સ્પીકરનો નિર્ણય અંતિમ નિર્ણય માનવામાં આવે. જોકે, અરજીકર્તાઓએ આ વિધેયક પર પ્રશ્ન ઉઠાવ્યો હતો.